CELEX: 32008R0628
Language: fi
Date: 2008-07-02 00:00:00
Title: Komission asetus (EY) N:o 628/2008, annettu 2 päivänä heinäkuuta 2008 , maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetun neuvoston asetuksen (EY) N:o 510/2006 soveltamista koskevista yksityiskohtaisista säännöistä annetun asetuksen (EY) N:o 1898/2006 muuttamisesta

3.7.2008   
            
            
               FI
            
            
               Euroopan unionin virallinen lehti
            
            
               L 173/3
            
         
      KOMISSION ASETUS (EY) N:o 628/2008,
   annettu 2 päivänä heinäkuuta 2008,
   maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetun neuvoston asetuksen (EY) N:o 510/2006 soveltamista koskevista yksityiskohtaisista säännöistä annetun asetuksen (EY) N:o 1898/2006 muuttamisesta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon maataloustuotteiden ja elintarvikkeiden maantieteellisten merkintöjen ja alkuperänimitysten suojasta 20 päivänä maaliskuuta 2006 annetun neuvoston asetuksen (EY) N:o 510/2006 (1) ja erityisesti sen 16 artiklan g kohdan,
   sekä katsoo seuraavaa:
   
               (1)
            
            
               Komission asetuksen (EY) N:o 1898/2006 (2) liitteessä V vahvistetaan niiden yhteisön tunnusten ominaisuudet, jotka voidaan liittää suojattuna maantieteellisenä merkintänä tai suojattuna alkuperänimityksenä rekisteröityjen tuotteiden etiketteihin tai pakkauksiin.
            
         
               (2)
            
            
               Mainitut yhteisön tunnukset ovat lisänneet suojattujen maantieteellisten merkintöjen ja alkuperänimitysten arvostusta ja tarjonneet kuluttajille mahdollisuuden tunnistaa eräitä tuotteita, joiden ominaisuudet ovat sidoksissa niiden alkuperään.
            
         
               (3)
            
            
               Suojattuihin alkuperänimityksiin ja maantieteellisiin merkintöihin liittyvillä tunnuksilla on nykyisin yhteisiä muotoon, väriin ja piirrokseen liittyviä ominaisuuksia. Tunnukset voidaan erottaa toisistaan vain niiden sisällä olevan tekstin perusteella.
            
         
               (4)
            
            
               Tunnusten käyttöönoton jälkeen saadun kokemuksen perusteella ja niiden käytön edistämiseksi vaikuttaa aiheelliselta tehdä suojatun alkuperänimityksen ja suojatun maantieteellisen merkinnän erottaminen toisistaan helpommaksi kuluttajien keskuudessa. Näitä kahta mainintaa koskevissa tunnuksissa olisi tästä syystä suosittava eri värejä.
            
         
               (5)
            
            
               Jotta yhteisön tunnusten värien muutoksesta ei aiheutuisi asianomaisille tuottajille ja toimijoille taloudellisia menetyksiä, on syytä säätää siirtymäkaudesta, jonka aikana voidaan käyttää ennen tämän asetuksen voimaantuloa sovellettujen säännösten mukaisia yhteisön tunnuksia.
            
         
               (6)
            
            
               Tässä asetuksessa säädetyt toimenpiteet ovat suojattuja maantieteellisiä merkintöjä ja alkuperänimityksiä käsittelevän pysyvän komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Muutetaan asetuksen (EY) N:o 1898/2006 liite V tämän asetuksen liitteen mukaisesti.
   2 artikla
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
   Pakkauksia tai etikettejä, jotka sisältävät asetuksessa (EY) N:o 1898/2006, sellaisena kuin sitä sovelletaan ennen tämän asetuksen voimaantuloa, olevan liitteen V mukaisia yhteisön tunnuksia, voidaan kuitenkin käyttää 1 päivään toukokuuta 2010 asti.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 2 päivänä heinäkuuta 2008.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EUVL L 93, 31.3.2006, s. 12. Asetus sellaisena kuin se on viimeksi muutettuna asetuksella (EY) N:o 510/2008 (EUVL L 149, 7.6.2008,s. 61).
   
      (2)  EUVL L 369, 23.12.2006, s. 1.
   
      LIITE
      Korvataan asetuksen (EY) N:o 1898/2006 liitteessä V oleva 1, 2 ja 3 kohta seuraavasti:
      
         ”1.   YHTEISÖN TUNNUKSET VÄRILLISINÄ TAI MUSTAVALKOISINA
         Värilliset jäljennökset voidaan tehdä suoraväreillä (Pantone) tai neliväripainatuksena. Viitevärit ovat seuraavat.
         
                     Suojattua alkuperänimitystä koskeva yhteisön tunnus Pantone-väreillä:
                     
                        
                     
                        
                  
                  
                     Suojattua maantieteellistä merkintää koskeva yhteisön tunnus Pantone-väreillä:
                     
                        
                     
                        
                  
               
            
         Yhteisön tunnukset nelivärisinä
         
                     Suojattua alkuperänimitystä koskeva yhteisön tunnus nelivärisenä:
                     
                        
                     
                        
                  
                  
                     Suojattua maantieteellistä merkintää koskeva yhteisön tunnus nelivärisenä:
                     
                        
                     
                        
                  
               Yhteisön tunnukset mustavalkoisina:
         
            
         2.   YHTEISÖN TUNNUKSET NEGATIIVINA
         Jos pakkauksen tai etiketin pohjaväri on tumma, tunnukset voidaan esittää samanvärisenä negatiivina kuin pakkauksen tai etiketin pohjaväri.
         
            
         3.   EROTTUVUUS POHJAVÄRISTÄ
         Jos värillistä tunnusta käytetään värillisellä pohjalla, mikä vaikeuttaa tunnuksen havaitsemista, tunnuksen ääriviivojen ympärillä tulee käyttää pyöreää tausta-aluetta, jotta tunnus erottuisi paremmin pohjaväristä.
         
                     Suojattua alkuperänimitystä koskeva yhteisön tunnus:
                     
                        
                  
                  
                     Suojattua maantieteellistä merkintää koskeva yhteisön tunnus:
                     
                        ”